2008ல் மிகச்சிறந்த நடிகருக்கான தேசிய விருது பெற்ற லாலின் திரைவாழ்க்கையில் மிகச்சிறந்த நடிப்பை வெளிப்படுத்திய படம் இது. ஒருவேளை இந்தப்படத்துக்காக மீண்டும் அவர் விருது பெறக்கூடும். மல்லிகா ஸ்வேதா போன்றவர்களும் மதுபால் கொண்டுவந்த சிறிய நடிகர்களும் சிறந்த நடிப்பை அளித்திருக்கிறார்கள். ஆனால் மல்லிகா சில இடங்களில் அந்த கதாபாத்திரத்தின் தீவிரத்தை முழுமையாக உள்வாங்கிக்கொள்ளவில்லையோ என்ற எண்ணம் ஏற்பட்டது.வயது ஏறும்போது வேடத்தில் வந்த மாற்றம் நடிப்பில் இல்லை. ஆனால் திருவனந்தபுரம் பகுதிகளில் இருந்தே தேர்ந்தெடுக்கப்பட்ட சிறிய நடிகர்கள் இயல்பாக படத்தை அந்த இடத்தின் அடையாளத்துடன் நிறுத்தினார்கள்.